Luister: Boek werp lig op Eugène Marais se verlore jarehttps://rak2.spens.co.za/radio/2015-onderhoude/carel-van-der-merwe-2015-10-05.mp3 Carel van der Merwe tydens die bekendstelling van sy jongste boek ‘Donker stroom’ by Exclusive Books in die Kolonnade-winkelsentrum in Pretoria. Foto: Dia van Staden/Facebook. Die skrywer Carel van der Merwe se vorige romans is met verskeie toekennings bekroon. Met sy jongste boek pak hy ŉ historiese biografiese werk aan wat die voetspore van die beroemde letterkundige, Eugène Marais, se tydperk as regstudent in Europa tydens die Anglo-Boereoorlog, volg. Leon Rosseau, wat Marais se lewensverhaal in Die groot verlange vasgepen het, het gemeen hierdie tydperk van Marais se lewe is vir altyd vir die geskiedenisboeke verlore. Carel het by Maroela Media kom kuier en met Esté Meyer Jansen gesels oor sy boek Donker stroom: Eugène Marais en die Anglo-Boereoorlog.